திருவாசகம், கல்லைப் போன்றவரின்  நெஞ்சையும் உருக்குவதால் வேதத்தினும் உயர்ந்தது எனச் சிவப்பிரகாசசுவாமிகள் பாராட்டுகிறார்.திருவாசகம் அறம்,பொருள்,இன்பம்,இறைபேறு என்ற நான்கு பகுதிகளையும் பெற்றிருப்பதால் திருக்குறள் அமைப்போடு ஒப்பிடலாம்.திருவாசகத்தின் காலம் தொடர்பான முரண்பட்ட கருத்துகளில் 3ம் நூ கருத்தை ஆய்வாளர் தரவுகளின் அடிப்படையில் ஏற்றுக் கொண்டுள்ளார்..மாணிக்கவாசகரின் பக்திநெறி . பக்தி இலக்கியங்களில் தனிப்பெருமை பெற்றுள்ள திருவாசகத்தின் சிறப்பிற்குக் காரணமான மாணிக்கவாசகரின் பக்தி நெறி ஆராயப்படுகிறது. உலகிலுள்ள நாடுகளில் பக்தி இலக்கியங்களை மிகுதியும் படைத்தளித்திருக்கும் மொழி தமிழ்மொழியே. இதனால் தமிழ் மொழிக்கு பக்திமொழி என்ற சிறப்புப் பெயரும் உள்ளது.சைவ சமயம் கூறும் நான்கு மார்கங்களில் மாணிக்கவாசகர் சன்மார்கத்தினர். சன்மார்க்க நெறியின் வழி அன்புநெறி,ஒளி நெறியை கையாண்டுள்ளார்..திருவாசகத்தின் மொழியமைப்பு . திருவாசகம் தோன்றிய காலந்தொட்டு அதைப்போற்றாத அறிஞரே இல்லை. திருவாசகத்தை மதுர வாசகம் என்று நான்மணிமாலையும், நற்கருப்பஞ் சாறு,தேன்,பால் என்று வள்ளலாரும் பாராட்டுவதற்குக் காரணம் அதன் மொழியமைப்பே ஆகும்.. மொழியியல் கோட்பாட்டின் படி திருவாசகத்திலுள்ள ஒலியன்,உருபன்,ஒலிக்குறிப்புச் சொற்கள்,வினையெச்ச உருபன்,பெயரெச்ச உருபன்,சிவன்,பார்வதியைக் குறிக்கப் பயன்படுத்தியுள்ள பெயர்கள்,அடைகள்,புதுச்சொற்கள், எதிர்ச்சொற்கள், எளிமையாக்கம், புதுமையாக்கம், நிலைபேறாக்கம் ,திசைச்சொற்கள், சொற்றொடர் நயங்கள், தொடரமைப்பு, வருணனை போன்ற பல கூறுகள் ஆராயப்பட்டுள்ளன.எளிமையாக்கத்தில் ‘ஒப்பற்றவன்’ என்பதை ‘ஒப்பன்’ என எளிமையாக்குகிறார். புதுமையாக்கத்தில் ‘ஈஸ்வரன்’ என்பதை ‘உடையவன்’ என்கிறார். நிலைபேறாக்கத்தில் திரும்பத்திரும்ப புதுச்சொற்களைக் கையாள்கிறார்.